EL Επίσημη Εφημερίδα της Ευρωπαϊκής Ένωσης C 244/19

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Αγγελία σχετικά με τις αιτήσεις έκδοσης αποκλειστικών αδειών αναζήτησης κοιτασμάτων υγρών ή αέριων υδρογονανθράκων, αποκαλούμενων «Permis du Languedoc» και «Permis des Plaines du Languedoc»)

(Κείμενο που παρουσιάζει ενδιαφέρον για τον ΕΟΧ)

(2008/C 244/06)

Με την αίτησή της από τις 19 Απριλίου 2007, όπως διορθώθηκε στις 16 Μαΐου 2008, η εταιρεία Languedoc Petroleum Development Ltd, με έδρα στο Wembley Point, 1 Harrow Road, Wembley, Middlesex, HA9 6DE, Ηνωμένο Βασίλειο, ζήτησε πενταετή αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη άδεια «Permis du Languedoc», σε έκταση περίπου 2 348 τετραγωνικών χιλιομέτρων, η οποία καλύπτει μέρος των διοικητικών διαμερισμάτων Aude και Hérault.

Με την αίτησή της από τις 28 Ιανουαρίου 2008, η εταιρεία Lundin International SA, με έδρα στο Maclaunay, F-51210 Montmirail, ζήτησε πενταετή αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη άδεια «Permis des Plaines du Languedoc», για την ίδια έκταση με εκείνη που αφορά η αίτηση άδειας «Permis du Languedoc».

Η άδεια αφορά έκταση που οριοθετείται από τόξα μεσημβρινών και παραλλήλων που τέμνονται στα σημεία, των οποίων οι γεωγραφικές συντεταγμένες σε μοίρες εμφαίνονται στον πίνακα που ακολουθεί, ενώ ως βάση λαμβάνεται ο μεσημβρινός που διέρχεται από το Παρίσι.

Σημεία Ανατολικό γεωγραφικό μήκος Βόρειο γεωγραφικό πλάτος A 1,30 gr A 48,40 gr B B 0,90 gr A 48,40 gr B C 0,90 gr A 48,30 gr B D 0,60 gr A 48,30 gr B E 0,60 gr A 48,20 gr B F 0,40 gr A 48,20 gr B G 0,40 gr A 47,90 gr B

Σημείο H: σημείο τομής του παραλλήλου 47,90 gr Β με την ακτή της Μεσογείου.

Σημείο I: σημείο τομής του μεσημβρινού 1,30 gr Α με την ακτή της Μεσογείου.

Σημεία H έως I: ακτή της Μεσογείου.

Κατάθεση των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις πρέπει να αποδείξουν ότι πληρούν τις προϋποθέσεις που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας αγγελίας, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναγραφόμενη διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις λαμβάνονται κατ' εφαρμογήν των κριτηρίων χορήγησης εξορυκτικών δικαιωμάτων που καθορίζονται στο άρθρο 6 του εν λόγω διατάγματος και θα ληφθούν έως την 1η Οκτωβρίου 2009.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα (code minier) και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης, αστυνομίας ορυχείων και υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: ministère de l'écologie, de l'énergie, de l'aménagement du territoire et du développement durable (direction générale de l'énergie et du climat, direction de l'énergie, SD2, bureau exploration et production des hydrocarbures), 41, boulevard Vincent Auriol, F-75703 Paris Cedex 13 [τηλέφωνο: (33) 144 97 23 02, φαξ (33) 144 97 05 70].

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο Légifrance:

http://www.legifrance.gouv.fr

(1) ΕΕ L 164 της 30.6.1994, σ. 3.